
מטרות המפגש
· להתחיל לבנות אמון וקשר בינאישי משמעותי עם המורה המתחיל – להעניק תחושת בטחון (אני בעבורך..), לעודד, לאפשר ולחזק.
· הכרות הדדית - להכיר אישית אחד את השני 
· לערוך תיאום צפיות הדדי על תהליך העבודה 
                                            מהלך המפגש
לאחר ההכרות ההדדית בה כל אחד מכם מספר על עצמו את מה שבוחר לספר – היבטים אישיים, מדוע כל אחד מכם בחר בחינוך והוראה, ועוד... חשוב לעבור לשיחה על תהליך החניכה ותיאום ציפיות בינכם.
דוגמא לנושאים הרלוונטיים לשיח תיאום ציפיות:
· מה הציפיות שלו ממני כחונך? 
· מה הציפיות שלי ממנו ?
· מה חשוב לו שיהיה בעבודתנו?
·  מה חשוב לי שיהיה במפגשי החניכה (לדוגמא – שירגיש בנוח לשאול ולברר, קיום שיח פתוח ומשתף, בהיבטים ארגוניים להגיע בזמן למפגש ועוד..)
· מה מטרות תהליך החניכה מבחינתו?
· מטרות תהליך החניכה מבחינתי כחונך (למשל – תמיכה בתהליך התפתחותו האישית והמקצועית לאורך השנה, תוך זיהוי נקודות חוזק לשימור וזיהוי היבטים מאתגרים עליהם חשוב לעבוד במהלך השנה)
· מה האחריות של כל אחד מאיתנו בתהליך החניכה? (נכון יהיה להתייחס להיבט הדיסקרטי של המפגשים – האם מתקיימת דיסקרטיות כאשר החונך עובד עם המנהל ואם כן, עד כמה...) 
· מה הם הנושאים בהם יהיה מעוניין שנעסוק עם תחילת השנה – מה מטריד אותו?
· מה מצפה משנה זו?
· במה אני יכול לעזור ?
· תיאור מבנה המפגש – ניתן להעזר במבנה שיחת חונכות

